stanford-oval/wikipedia huggingface dataset:
לורן פטריק

אין תמונה חופשית
לורן פטריק היא שחקנית רוגבי ישראלית אשר מכהנת כקפטן אס"א חיפה ונבחרת הנשים של ישראל ברוגבי. הייתה שותפה להעפלה ההיסטורית לטורניר הגמר של אליפות אירופה 2008.
ביוגרפיה

פטריק החלה לשחק רוגבי לאחר שעלתה לארץ בשנת 2004 מארצות הברית, שם שיחקה כדורגל וכדורסל, התחרתה באתלטיקה ובשחייה צורנית, ואף הייתה ראש קבוצת מעודדות בפוטבול. בשנת 2008 העפילה עם נבחרת ישראל לטורניר הגמר של אליפות אירופה.
נכון לשנת 2010, פטריק נחשבה לאחת השחקניות הבולטות בליגה, וידועה כאתלטית מעולה, בעלת יכולת טכנית טובה וכן ראייה מרחבית ויכולת יצירת שטח ברמה הגבוהה ביותר. באפריל 2010 מונתה לקפטן הנבחרת לקראת אליפות אירופה לנבחרות דרג א'.
בנוסף, היא מאמנת רוגבי מוסמכת.
לומדת לתואר דוקטור להנדסת הסביבה בטכניון.
הערות שוליים

↑  פטריק זוכה בתואר שחקנית השבוע
↑  nrg מעריב, רוגבי: הפנינג השביעיות יוצא לדרך, באתר nrg‏, 22 באפריל 2010
ישיבת ארחות תורה

| --- | --- |


בנין פנימיית 'בית אברהם' של ישיבת ארחות תורה
 ישיבה
 השתייכות:  חרדים ליטאים
 תקופת הפעילות:  סיוון ה'תשנ"ח – 1998 – הווה
 מייסדים:  הרב אהרן יהודה לייב שטינמן
 בעלי תפקידים
 מנהל:  יעקב וירז'בינסקי
 ראש הישיבה:  הרב שרגא נח שטינמן (נשיא המוסדות)  הרב איתמר גרבוז הרב ברוך דב דיסקין  הרב יחיאל קלרמן  הרב צבי יהודה אדלשטיין
 משגיח:  הרב חזקיהו מישקובסקי
 תלמידים
 :  כ-600. בכלל המוסדות כ-2,000 בחורים וכ-1,300 אברכים
 מיקום
 מיקום:  בני ברק
 קואורדינטות:  32°04′46″N 34°50′28″E﻿ / ﻿32.07946944°N 34.84101111°E﻿ / 32.07946944; 34.84101111
  מפת מיקום  מפה דינמית   (למפת גוש דן מוגדלת) ישיבת ארחות תורה(למפת גוש דן רגילה) ישיבת ארחות תורה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ארחות תורה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ארחות תורה  he ישיבת ארחות תורהhe ישיבת ארחות תורהמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
ישיבת ארחות תורה (מוכרת בעולם החרדי בהגייה האשכנזית: אָרְחֶת) היא ישיבה גדולה בבני ברק שנוסדה על ידי הרב אהרן יהודה ליב שטינמן בה'תשנ"ח (1998). בעשור השני של המאה ה-21 נפתחו לישיבה ארבעה סניפים ושתי ישיבות לצעירים. לישיבה גם כוללים לאברכים. בכל מוסדותיה לומדים כ-2,000 בחורים, וכ-1,300 אברכים.
צוות

בחודש סיוון ה'תשנ"ח (1998), ייסד את הישיבה הרב אהרן יהודה לייב שטינמן, ממנהיגי הציבור הליטאי. בראשות הישיבה העמיד הרב שטינמן שניים מתלמידיו, בוגרי ישיבת פוניבז', הרבנים איתמר גרבוז, וברוך דב דיסקין, ראש כולל "נחלת משה". למנהל רוחני מונה הרב חזקיהו מישקובסקי. הרב שטינמן עצמו הגיע לעיתים לישיבה ומסר בה שיעורים. כשרבו התלמידים מונו שני ראשי ישיבה נוספים: הרבנים יחיאל קלרמן וצבי יהודה אדלשטיין (בנו של הרב גרשון אדלשטיין). כנהוג בישיבת פוניבז', מידי שלושה חודשים מתחלפים ארבעת ראשי הישיבה באמירת השיעורים לשלושת השיעורים הנמוכים והרביעי מוסר שיעור כללי.
לאחר פטירתו של הרב שטינמן מונה על פי צוואתו בנו, הרב שרגא נח, ראש ישיבה לצעירים "קהילות יעקב" בבני ברק, לנשיא הישיבה. גם הרב גרשון אדלשטיין היה מעורב בהכרעות בישיבה.
ראש הקיבוץ הוא הרב נחום לבה, והרב אליהו דיקמן הוא ר"מ בקיאות. הנושא והנותן הראשי והאחראי על קבלת התלמידים הוא הרב יצחק שרייבר. מנכ"ל הישיבה הוא יעקב וירז'בינסקי, חבר עיריית בני ברק ומקורבו של הרב שטינמן.
הישיבה

בישיבה לומדים כשש מאות בחורים וכחמישים אברכים. כל שיעור מונה כ-100 תלמידים. על פי הוראת הרב שטינמן, ושלא כמקובל, השיעורים לא פוצלו לשנים כדי למנוע תחרות. לקראת שנת ה'תשע"ח הורה הרב לפצל את שיעור א' מחמת ריבוי תלמידים, והרב אהרן אוסטרן, חתנו של הרב ניסים קרליץ ומרבני ישיבת רינה של תורה בכרמיאל, מונה לר"מ. בישיבה יש שיעור שבועי של הרב דיסקין על פרשת השבוע ושיעור של הרב גרבוז על סדר טהרות.
בשנים הראשונות שכנה הישיבה במבנה ארעי ברחוב הרב כהנמן (השומר) בבני ברק, ובהמשך עברה למתחם שבו שכן בעבר מפעל המנעולים "ירדני" ברחוב שלמה המלך. לפני מספר שנים נבנה בסמוך מבנה חדש המשמש כפנימייה לתלמידי הישיבה. בתמוז ה'תשע"ב החלה בניית מבנה קבע לישיבה ברחוב הרב כהנמן, מול בניין הפנימייה, אולם הליך הבנייה נעצר בסוף 2013 בעקבות עתירה שהגיש נציג סיעת בני תורה בעיריית בני ברק לוועדה המחוזית לתכנון ולבנייה. ב"שבעה" לפטירתו של הרב שטינמן, בסוף 2017, נערך בנוכחות רבנים בולטים טקס הספד ומעמד הנחת אבן הפינה למתחם הישיבה, שמתוכנן לכלול גם את בניינה החדש, בשם "קריית אילת השחר", על שם ספרו של הרב שטינמן.
כוללי אברכים

לישיבה כעשרים כוללי אברכים. כוללים לבוגרי הישיבה קיימים בבני ברק (2 סניפים) ירושלים (3 סניפים), מודיעין עילית (3 סניפים), ביתר עילית, טלז סטון, רכסים, עוצם, כרמיאל, אלעד, נוף הגליל, בית שמש ועפולה. 6 בתי כנסת ובתי מדרש ל"יוצאי הישיבה" נושאים את שמה, אחד במרכז רחוב רבי עקיבא בבני ברק, ושלושה במודיעין עילית.
סניפים > ישיבות גדולות

בשנת ה'תש"ע, נפתח סניף של הישיבה באשדוד עבור תלמידים ספרדים.
בשנת ה'תשע"א, נפתח סניף של הישיבה בכרמיאל, בשם "רנה של תורה". ראש הישיבה הוא הרב אברהם סטוארט (חתנו של הרב אליעזר דינר), והר"מים הם הרבנים משה בונים שכטר, אהרן אוסטרן (חתנו של הרב נסים קרליץ, משנת ה'תשע"ח ר"מ בישיבה בבני ברק), ויקותיאל פישל (חתנו של הרב יעקב אדלשטיין). המשגיח הוא הרב שמעון עמנואל. הישיבה מונה כ-480 בחורים.
בשלהי ה'תשע"ג, קיבלה הישיבה תחת חסותה את "ישיבת נר זרח" שבמושב זרועה שבנגב, אותה ייסד הרב יששכר מאיר. לאחר שתושבי המקום התנגדו להימצאות הישיבה במקום, היא עברה למושב עוצם באלול ה'תשע"ד. ראש הישיבה הוא הרב יצחק זאב פיינשטיין (בנו של הרב חיים פיינשטיין), והר"מים הם הרבנים אליהו אליעזר ברוורמן, ושמואל אנסבכר. המשגיח הוא הרב אברהם קוזוקין.
בטבת ה'תשע"ד, נפתחה "ישיבת תורה בתפארתה", עקב פיצול שחל בישיבת כנסת יצחק בחדרה, על רקע המחלוקת בציבור הליטאי. הישיבה תחת הניהול הלוגיסטי של ישיבת אורחות תורה.
סניפים > ישיבות קטנות

בשנת ה'תשע"ב הוקמה באלעד הישיבה לצעירים "תורת חסד", על שם ישיבת תורת חסד בבריסק שבליטא, שבה למד הרב שטינמן בצעירותו. ראש הישיבה הוא הרב מאיר בן שלמה, ולצידו הר"מ הרב יהושע קרנברג. בישיבה כמאה בחורים.
בשנת ה'תשע"ו הוקמה בירושלים הישיבה לצעירים "אמרי משה", על שם חיבורו של הרב משה סוקולובסקי, רבו של הרב שטינמן. ראשי הישיבה הם הרב אליהו דיסקין והרב יהושע מישקובסקי (בנו של הרב חזקיהו).
הערות שוליים

↑  בחדרי חרדים • שידור: שיא לייב, הסתיימה עצרת המספד בקרית 'אילת השחר' לעילוי נשמת הגראי"ל • שידור חוזר, באתר בחדרי חרדים, 20 בדצמבר 2017. אברמי פרלשטיין, בשערי העיר בני ברק: בנייני ארחות תורה יקראו קרית 'אילת השחר', באתר בחדרי חרדים, 16 בדצמבר 2017
↑  שרי רוט, מאחורי הקלעים: כך שוכנע הגר"ש שטיינמן לכהן כנשיא 'ארחות תורה', באתר חרדים10, ב' טבת ה'תשע"ח. ישראל כהן, מינוי חדש ב'ארחות תורה': בנו של מרן הגראי"ל שטיינמן, באתר כיכר השבת, ב' בטבת ה'תשע"ח.
↑  מנחם קולדצקי, כִּי הֵם חַיֵּינוּ וְאֹרֶךְ יָמֵינוּ > 'המחדש' מציג: מפת הרישום של עולם הישיבות לאלול תשפ"ד, באתר המחדש, ‏7 בספטמבר 2024
↑  יוסף גרינבוים, היסטוריה ב'ארחות תורה': הגראי"ל שטיינמן אישר לפתוח שני שיעורי א', ט"ז תמוז ה'תשע"ז
↑  ישראל כהן, ‏בני ברק: נציג בני תורה נגד הישיבה של הרב שטיינמן, באתר כיכר השבת
↑  אברמי פרלשטיין, בשערי העיר בני ברק: בנייני ארחות תורה יקראו קרית 'אילת השחר', באתר בחדרי חרדים, 16 בדצמבר 2017. משה ויסברג • צילום: שוקי לרר, גדולי ישראל ירו את אבן הפינה לקרית 'אילת השחר' • צפו, באתר בחדרי חרדים, 21 בדצמבר 2017. משה ויסברג • צילום: שוקי לרר, תיעוד ענק: גדולי הדור ספדו למרן ראש הישיבה זצ"ל בארחות תורה, באתר בחדרי חרדים, 21 בדצמבר 2017
↑  משה ויסברג • צילום: שוקי לרר, מגילת היסוד הוטמנה בארחות תורה • צפו ביציקת היסודות, באתר בחדרי חרדים, 4 בפברואר 2018
↑  יוסי שוורץ, 'ארחות תורה' פותחת סניף לספרדים, באתר בחדרי חרדים, 18 ביוני 2009
↑  שרי רוט, במושב זרועה הכריעו: לא רוצים פה ישיבה, באתר חרדים10, כ"ב אייר ה'תשע"ד
| --- | --- |
בקרת זהויות :  NLI: 987007310915705171 
בניין ישיבת ארחות תורה (2017)
כריס נורמן

| --- | --- |

 לידה:  25 באוקטובר 1950 (בן 73) Redcar, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1964 
 סוגה:  מוזיקת פופ, גלאם רוק, רוק קל, פופ רוק, דיסקו 
 סוג קול:  טנור 
 שפה מועדפת:  אנגלית 
 כלי נגינה:  גיטרה 
 חברת תקליטים:  ברטלסמן מיוזיק גרופ 
 מספר צאצאים:  5 
 www.chris-norman.co.uk
 פרופיל ב-IMDb
 
כריסטופר וורד נורמן (באנגלית: Christopher Ward Norman; נולד ב-25 באוקטובר 1950) הוא זמר רוק קל אנגלי וסולן להקת סמוקי (אנ') שהייתה להקת רוק קל אנגלית וזכתה להצלחה באירופה בשנות השבעים. הדואט Stumblin' In (אנ') שביצע עם סוזי קוואטרו ב-1978 הפך ללהיט גדול בארצות הברית.
חיים וקריירה

ב-1957, עם הופעת הרוקנרול, רכש נורמן את הגיטרה הראשונה שלו והחל לנגן בהשפעת אלביס פרסלי, ריצ'רד הקטן, ולוני דונגן.
בילדותו עברו הוריו דירות רבות ונורמן נאלץ ללמוד בתשעה בתי ספר שונים ברחבי אנגליה (בין השאר ברדקאר, לוטון, קימפטון ונוטינגהאם) כשב-1962 חזרה המשפחה לברדפורד בה גדלה אימו. ב-1962, בזמן שלמד בבית הספר היסודי, פגש את אלן סילסון וטרי אטלי שהפכו בהמשך לחברים בלהקת סמוקי.
כמו בני נוער רבים, הושפע נורמן ממוזיקה של להקות כמו הביטלס, הרולינג סטונס ובוב דילן. יחד עם חברו אלן סילסון בילו את זמנם הפנוי בלימוד שירים חדשים בעזרת הגיטרות שרכשו. הם הצליחו לשכנע את חברם טרי אטלי להצטרף אליהם ויחד עם המתופף רון קלי הקימו את הלהקה הראשונה שלהם. השמות הראשונים של הלהקה היו "ין" (Yen), "אסנס" (Essence) ו"לונג סייד דאון" (Long Side Down) אך בסופו של דבר בחרו חברי הלהקה בשם "האליזבתיאנים" (The Elizabethans). ב-1973 הוחלף רון קלי על ידי מתופף אחר וחבר ותיק פיט ספנסר ובכך הושלם הרכב להקת "סמוקי".
בין 1974 לתחילת שנות ה-80 זכתה הלהקה בהצלחה בסיבוב הופעות בכל רחבי העולם, אך הריחוק מהבית והמשפחה גרמו ללחץ והקשו על נורמן כך שבתחילת שנות השמונים החליט להקדיש זמן רב יותר לכתיבה ועבודה באולפן. נורמן וספנסר עבדו יחד על שירים לאמנים אחרים ובהם קווין קיגן (Head over Heels in Love (אנ')), נבחרת אנגליה בכדורגל (לה כתב את השיר "We'll Get It Right"), אנייטה פלטסקוג מלהקת אבבא (לה סייע באלבום הסולו שלה), להקת Racey (אנ') (היה בין כותבי השיר "Baby It's You"), דונובן (השתתף בקולו באלבום "דונובן" (אנ')) ולהקת Heavy Metal Kids (אנ').
ב-1978 הקליט נורמן דואט עם סוזי קוואטרו את הסינגל "Stumblin 'In" (אנ') שדורג במקום הרביעי בבילבורד הוט 100 ונמכר בכמיליון עותקים.
ב-1986 שר נורמן את הסינגל "Midnight Lady" (אנ') שהפך ללהיט באירופה, צעד שישה שבועות בראש מצעד הפזמונים בגרמניה ומכר שם כ-900,000 עותקים. גם שיריו הבאים (וביניהם "Some Hearts Are Diamonds" (אנ'), "No Arms Can Ever Hold You" (אנ'), "Broken Heroes" (אנ')) הצליחו במצעדים ובמכירות.
ב-1994 נבחר נורמן על יד ערוץ CMT Europe (אנ') ל"כוכב הווידאו הבינלאומי של השנה" שלהם.
ב-2004, השתתף בתוכנית טלוויזיה בשם "הקאמבק" בתחנת הטלוויזיה הגרמנית ProSieben (אנ') שם ביצע את "Stumblin 'In" בדואט עם זמרת הפופ הגרמנייה סי. סי. קאץ' כשבחלקה האחרון של התוכנית הצטרפו אליו חברי להקת "סמוקי".
ב־2 ביוני 2007 הופיע נורמן בפסטיבל פיל ביי, האי מאן והוא ממשיך להקליט ולבצע הופעות ברחבי אירופה ומחוצה לה.
דיסקוגרפיה

| אלבומי אולפן | אלבומי הופעות חיות | אלבומי אוסף |
| --- | --- | --- |
|  1982 - Rock Away Your Teardrops  1986 - Some Hearts Are Diamonds (אנ')  1987 - Different Shades  1989 - Break the Ice  1991 - Interchange  1992 - The Growing Years  1994 - The Album  1995 - Reflections  1997 - Into the Night  1997 - Christmas Together  2000 - Full Circle  2001 - Breathe Me In  2003 - Handmade  2004 - Break Away  2006 - Million Miles  2007 - Close Up  2011 - Time Traveller  2013 - There and Back  2015 - Crossover  2017 - Don't Knock the Rock  2021 - Just A Man |  2005 - One Acoustic Evening  2009 - The Hits! Tour  2018 - Don't Knock the Rock Tour – Live Hamburg 2018 |  1988 - Hits from the Heart  1989 - Hearts on Fire  1993 - Golden Stars – Golden Hits  1993 - Jealous Heart  1994 - Screaming Love Album  1995 - I Need Your Love  1995 - The Best of 20 Years  1995 - Stay with Me Tonight  1996 - The Very Best Of  2001 - The Collection  2001 - Chris Norman  2003 - Greatest Hits  2004 - Heartbreaking Hits  2004 - The Very Best Of  2004 - The Very Best Of – Part II  2005 - My Best Songs  2006 - Coming Home  2008 - The Complete Story of Chris Norman  2009 - The Hits! From His Smokie and Solo Years  2018 - Definitive Collection – Smokie and Solo Years  2021 - Baby I Miss You |
הערות שוליים

↑  השיר של נבחרת אנגליה, באתר discogs.com
↑  השיר Baby It's You, באתר discogs.com
↑  האלבום "דונובן", באתר allmusic.com
↑  דירוג השיר Midnight Lady במצעד הגרמני, באתר ki.informatik.uni-wuerzburg.de
| --- | --- |
בקרת זהויות :  BnF: cb14027219s (data)  GND: 134474651  ISNI: 0000 0001 1476 5969  LCCN: no98005266  LNB: 000084415  MusicBrainz: 197889a0-15b6-40bc-89b1-8859137bf823  NKC: xx0035326  NTA: 072701161  VIAF: 85519615   WorldCat (עם VIAF): 85519615
כריס מרקר

| --- | --- |
אין תמונה חופשית
 לידה:  29 ביולי 1921 ניי-סיר-סן, סן, צרפת 
 פטירה:  29 ביולי 2012 (בגיל 91) הרובע העשרים של פריז, פריז, צרפת 
 מקום קבורה:  בית הקברות מונפרנאס 
 שם במה:  Chris Marker 
 שם לידה:  Christian Hippolyte François Georges Bouche-Villeneuve 
 מדינה:  צרפת 
 תקופת הפעילות:  1952–2004 (כ־52 שנים) 
 מקום לימודים:  תיכון פסטר 
 פרסים והוקרה:  פרס לואי דלוק (1958)  גביע סאת'רלנד (1983)  פרס סזאר לסרט תיעודי קצר (1983) 
 פרופיל ב-IMDb
 
כריסטיאן איפוליט פרנסואה ז'ורז' בוש-וילנב (בצרפתית: Christian Hippolyte François Georges Bouche-Villeneuve; ‏29 ביולי 1921 – 29 ביולי 2012), הידוע בשם העט כריס מרקר (בצרפתית: Chris Marker) היה סופר, צלם, במאי, אמן מולטימדיה ויוצר תיעודי צרפתי.
נודע בעיקר בזכות סרטיו: מכתב מסיביר (1957), המזח (1962), חיוך בלי חתול (1977), ללא שמש (1983), וסרטו התיעודי AK על הבמאי היפני אקירה קורוסאווה (1985).
קורות חייו

נולד בצרפת ב-29 ביולי 1921. במלחמת העולם השנייה הצטרף למאקי (maquis), קבוצות לוחמי גרילה של תנועת ההתנגדות הצרפתית במלחמה. לאחר המלחמה החל לכתוב ולביים סרטים, בשלהי שנות ה-40. החל את דרכו כמשורר, סופר ומבקר בכתב העת הצרפתי "אספרי". הוא נסע במדינות סוציאליסטיות רבות ותיעד את מה שראה בסרטים וספרים. כמה מסרטיו הראשונים נעשו במשותף עם אלן רנה (ביניהם "גם פסלים מתים", 1950–1953; "לילה וערפל", 1955). על הפקת סרטיו המוקדמים של מרקר, ועוד שנים לאחר מכן, היה אמון אנטול דאומן (Anatole Dauman), אשר הפיק עבורו את "יום ראשון בבייג'ינג" ו"מכתב מסיביר".
רק בשנת 1962 הפך מרקר ידוע בעולם, עבור סרטו הקצר "המזח" (La jetée). הסרט מספר על ניסוי בנסיעה בזמן שנערך לאחר מלחמה גרעינית. באמצעות סדרה של תצלומים שצולמו ופותחו בפוטומונטז' של קצב משתנה, עם קריינות מוגבלת ואפקטים קוליים, יצר מרקר מבע קולנועי חסר תקדים. סרט זה היווה מקור השראה לבמאים רבים, בהם הבמאי מאמורו אושיי (Mamoru Oshii) בסרט הפעולה "המשקפיים האדומים" (1987, The Red Spectacles), וכן השראה לסרטו המוערך של טרי גיליאם, "12 קופים" (1995), בו כריס מרקר בעצמו היה שותף לכתיבת התסריט.
בשנת 1982 השלים מרקר את סרטו "Sans Soleil", אשר מתח את גבולות ז'אנר הסרטים התיעודיים. הסרט הוא מעין מונטאז', ערבוב חלקים של סרט תיעודי עם הערות בדיוניות ופילוסופיות, אשר יצר אווירה של חלום ומדע בדיוני. הנושאים המרכזיים בעלילה הם יפן, אפריקה וזיכרון הנסיעה. בסרט ישנה מחווה לסרט "ורטיגו" של אלפרד היצ'קוק, בסיקוונס באמצע הסרט המתרחש בסן פרנסיסקו.
בשנת 2007 יצאה מהדורה משותפת לסרטים "Jetée La" ו"Sans Soleil", אשר כללה חיבור קצר מאת מרקר בשם "עבודה בתקציב שרוך נעל". בחיבור הודה מרקר כי כל הצילומים בסרט "Sans Soleil" צולמו עם מצלמת פילם, ואת הקלטות השמע הקליט על קלטות סליל פרימיטיביות. מרקר גם ציין כי רק סצנה אחת קצרה ב"המזח" היא של תמונה נעה, זאת מכיוון שמרקר יכול היה לשאול את המצלמה רק לצהריים אחד במהלך צילומי הסרט.
לאורך הקריירה שלו, כריס מרקר כמעט ולא התראיין, וצולם לעיתים נדירות אף יותר. כשביקשו ממרקר תמונה של עצמו הוא נהג להציע תצלום של חתול, שהייתה החיה האהובה עליו.
כפר הנוער ויצו ניר העמק

סמל כפר הנוער ויצו ניר העמק
מצפה
רמון
מצפה
רמון
כפר הנוער ויצו ניר העמק הוא כפר נוער הכולל פנימייה, משק חקלאי, חטיבת ביניים וחטיבה עליונה, הנמצא סמוך לעפולה, מדרום לכביש עפולה-מגידו. בבית הספר לומדים תלמידים מיישובי הסביבה, מועצה אזורית הגלבוע, מועצה אזורית עמק יזרעאל ובני עפולה, וכן תלמידים מכל רחבי ישראל בתנאי פנימייה. בפנימייה נקלטים נערים במסגרת עליית הנוער ונעל"ה.
ה"סילו" - מגדל בטון לאחסון מספוא שנותר בשלמותו מימי משק הפועלות
לול התרנגולות במשק הפועלות
בשנת 2013 למדו בבית הספר יותר מאלף תלמידים. 30% מן התלמידים הם עולים מחבר המדינות, 5% מוצאם מאתיופיה והשאר ילידי ישראל.
מאז שנת 2008, מנהלת את הכפר אסתי כהן.
היסטוריה

בתחילתו, היה בית הספר חוות הכשרה לפועלות. שרה מלכין ייסדה את משק הפועלות ליד עפולה במרץ 1927 כאשר הגיעו למקום שבע החברות הראשונות. שנה לאחר מכן, פדרציית ויצו ארגנטינה החלה לתמוך בה. הבנות שנקלטו במשק הפועלות היו בנות העלייה הרביעית.
מועצת הפועלים של עפולה תמכה במוסד וכך קיבל משק הפועלות את הקרקע שעליה הוקם. על המגרש הוקם המבנה הראשון של משק הפועלות שהיה בן שתי קומות.
בימי המרד הערבי הגדול, בשנים 1936–1939 שימש משק הפועלות עמדת הגנה דרומית של עפולה. נערות משק הפועלות קיימו תצפיות לעבר הכניסה לעפולה בכל שעות היממה.
בשנת 1944 הגיעו למשק הפועלות נערות אשר באו לארץ ישראל בדרך היבשה מטורקיה, מתימן, מסוריה ומלבנון. בשנת 1951 הוקמה במשק הפועלות "חוות לימוד של הגדנ"ע". במשק הפועלות נקלטו נערים ונערות מהמעברות. משנת 1956 הופעל משק הפועלות כבית ספר תיכון לנערי חבל תענך. משנת 1961 היה המקום ל"בית ספר אזורי חקלאי – ויצו עפולה". המשק החקלאי כולל את הענפים הבאים: אורווה, לול, רפת, פלחה, חממה, גננות נוי.
מסגרות בית הספר

בבית הספר יש מסגרות לימוד לתלמידים מהאזור הקרוב ויש מסגרות אחרות לתלמידים ולמבוגרים, לפי הפירוט הבא:
בית הספר כולל חטיבת ביניים וחטיבה עליונה
מכינה קדם אקדמית
מרכז "מופת" למצוינות מתמטית מדעית - מרכז שמפעילה עמותת מופת ובו קמפוס קיץ למצוינות ועוד שלל פעילויות
פרויקט הזדמנות שנייה
בבית הספר מתקיימים קורסים להוצאת רישיון נהיגה על טרקטור
קורסים להכשרה מקצועית למבוגרים במסגרת משרד העבודה - בשעות בוקר
קורסים למבוגרים מטעם המשרד לקליטת עלייה - בשעות הערב
אולפן לתלמידים עולים. המקצועות הנלמדים הם בעיקר עברית, היסטוריה של עם ישראל ותנ"ך. בסיום האולפן משתלבים התלמידים בכיתות הרגילות.
ראו גם

ויצו ארגנטינה (OSFA)
הערות שוליים

1 2  מקור: אתר בית הספר
לבל 1886

| --- | --- |

 מידע כללי
 סוג:  רובה בריחי
 מדינה מייצרת:  צרפת צרפת
 יצרן:  Manufacture d'armes de Châtellerault, Manufacture d'armes de Saint-Étienne, Manufacture Nationale d'Armes de Tulle 
 תקופת השימוש:  אפריל 1887 – 1940 (כ־52 שנים) 
 מלחמות:  מרד הבוקסרים, מלחמת העולם הראשונה וקצת במלחמת העולם השנייה, מלחמות קולינאליות נוספות של צרפת, מלחמת העצמאות
 מדינות המשתמשות:  צרפת צרפת
 יחידות שיוצרו:  3,450,000
 מידע טכני
 קליבר:  8 מ"מ
 פעולה:  רובה בריחי
 הזנה:  מחסנית פנימית של 8 כדורים
 אורך כולל:  1302 מ"מ
 אורך קנה:  800 מ"מ
 משקל ריק:  4.18 ק"ג
 קצב אש:  20 כדורים בדקה
 טווח אפקטיבי:  400 מטר
 
לבל 1886 (בצרפתית: Fusil Mle 1886 M93) היה רובה בריחי תוצרת צרפת, ששימש את צבא צרפת מ-1886 עד 1916, עת הוחלף על ידי רובה הברתיה. הרובה זכה לפופולריות רבה ויוצרו ממנו כ-3.5 מיליון יחידות עד סוף שנת 1916.
מפרט טכני

קליבר - 8 מילימטר
משקל (ריק) - 4.18 ק"ג
אורך כולל - 1302 מילימטר
אורך הקנה - 800 מילימטר
קצב אש - 20 כדור בדקה
הזנה - מחסנית פנימית של 8 כדורים
טווח מעשי מקסימלי - 400 מטר
הנשק

הלבל הוכנס לשימוש ב-1886, והיה הראשון מבין רובי הבריח המודרניים, ששירתו את צבאות אירופה בסוף המאה ה-19 ותחילת המאה העשרים. שלוש שנים לפני המאוזר K98, ועשר שנים לפני הלי אנפילד, היה הלבל רובה חדשני למדי. היה זה למעשה הרובה הבריחי מוזן המחסנית הפנימית הראשון שיוצר בכמויות גדולות. הוא גם היה הראשון שעשה שימוש באבק שרפה נטול עשן.
כדור 8 המילימטר של הלבל היה חזק מאוד ואפשר דיוק טוב. הנשק הצטיין גם באמינות גבוהה יחסית.
לנשק היה חיסרון קריטי אחד - אי זהירות בזמן הטענת שמונת כדורי ה-8 מ"מ הייתה עלולה לגרום לפיצוץ. חיסרון זה בנוסף לנחיתות מול המאוזר הגרמני המצוין הביאה להחלפת הרובה בשנת 1916. למרות הוצאתו משרות היחידות הסדירות, יחידות מילואים הפעילו אותו גם ב-1940 כאשר פלשו הגרמנים לצרפת.
הערות שוליים

↑  James, Garry, American Rifleman, NRA, 2014, עמ' 67-68, 108-109
לבלאבי

| --- | --- |

 
 מאכלים
 סוג:  מנה 
 מרכיבים עיקריים:  גרגרי חומוס 
 
לַבְּלַאבִּי (בערבית: لبلابي) הוא מאכל תוניסאי המבוסס על חמצה במעט מרק דליל בטעם שום וכמון, המוגש על חתיכות קטנות של לחם יבש מעט בעל קרום קשה. השם בא מהמילה הטורקית leblebi, שפירושה חמצה בגריל.
מרכיבים

המנה מוגשת על פי רוב במסעדות זולות. ביצה לא מבושלת או מבושלת, כמעט תמיד מתווספת לתערובת המרק החמה (וכך היא מתבשלת), יחד עם שמן זית, אריסה, כמון נוסף, צלפים, טונה, פלפל בקלוטי (פלפל תוניסאי הבסיס לאריסה) ולפעמים זיתים, שום וחומץ או מיץ לימון או ליים. קישוטים נוספים עשויים לכלול כוסברה, פטרוזיליה ובצל ירוק.
בצפון תוניסיה, מה שנקרא "ביזרטה לבלאבי" הוא כריך המורכב מאותם מרכיבים בבגט לחם לבן. לבלאבי היה במקור מנת ארוחת בוקר שנאכלה בחורף, אך היא נאכלת כיום בכל שעה של היום ובכל ימות השנה. יש מקומות שמוכרים אותו בלילות הקיץ המאוחרים והוא פופולרי במיוחד בקרב צעירים שמקווים להימנע מחמרמורת אחרי בילוי לילי.
לקריאה נוספת

רשימת מנות מזרח תיכוניות
לבלבי (אנ')
רשימת מנות אפריקאיות
רשימת מנות קטניות
המטבח הברברי
הערות שוליים

↑  Al-Khusaibi, Mohammed; Al-Habsi, Nasser; Shafiur Rahman, Mohammad (2019). Traditional foods : history, preparation, processing and safety. Springer. ISBN 9783030246204.
↑  "Connaissez-vous l'origine du mot "lablabi"? Pas si sûr !". © mangeons bien (בצרפתית). 2022-10-01. נבדק ב-2022-12-05.
↑  "Lablabi: Ce plat populaire Tunisien". cuisine.nessma.tv (בצרפתית). 2022-04-15. נבדק ב-2022-12-05.
↑  "This Fiery Tunisian Soup Is Not for the Faint of Heart". www.vice.com (באנגלית). 28 במרץ 2016. נבדק ב-2022-12-05. {{cite web}}:  (עזרה)
מאדוקה אוקויה

מאדוקה אמיליו אוקויה (באנגלית: Maduka Emilio Okoye; נולד ב-28 באוגוסט 1999 בדיסלדורף שבגרמניה) הוא כדורגלן ניגרי המשחק בעמדת השוער בקבוצת אודינזה מהסרייה א' ובנבחרת ניגריה.
קריירת מועדונים > תחילת הקריירה

אוקויה נולד בדיסלדורף שבגרמניה לאב ניגרי ואם גרמנייה. הוא גדל במחלקות הנוער של DJK SC פלינגרן 08, פורטונה דיסלדורף, בורוסיה מנשנגלדבך ובאייר לברקוזן. בקיץ 2017 עבר לפורטונה דיסלדורף, והחל לשחק בפורטונה דיסלדורף II, קבוצת המילואים של המועדון, בה שיחק במשך שלוש עונות.
קריירת מועדונים > ספרטה רוטרדם

ב-13 ביולי 2020 עבר אוקויה בהעברה חופשית לספרטה רוטרדם מליגת העל ההולנדית. ב-1 בנובמבר הוא ערך את הופעת הבכורה שלו בליגה, בהפסד 1–4 להירנפיין במסגרת המחזור השביעי לעונת 2020/2021. בעונה זו, הוא נבחר לשחקן העונה של המועדון.
קריירת מועדונים > ווטפורד

ב-8 בנובמבר 2021 פורסם כי אוקויה חתם על חוזה לחמש עונות וחצי בווטפורד מהפרמייר ליג. הוא יעבור לווטפורד ב-1 בינואר 2022, ויושאל בחזרה לספרטה רוטרדם עד לסוף עונת 2021/2022.
קריירה בינלאומית

ב-13 באוקטובר 2019 ערך אוקויה את הופעת הבכורה שלו בנבחרת ניגריה, כשהחליף את פרנסיס אוזוהו הפצוע בדקה ה-63 בתיקו 1-1 נגד נבחרת ברזיל במשחק ידידות.
הערות שוליים

↑  SPARTA CONTRACTEERT DOELMAN OKOYE באתר הרשמי של ספרטה רוטרדם, 13 ביולי 2020 (בהולנדית)
↑  MADUKA OKOYE VERKOZEN TOT SPELER VAN HET SEIZOEN 20/21 באתר הרשמי של ספרטה רוטרדם, 30 ביוני 2021 (בהולנדית)
↑  Official: Watford Reach Okoye Agreement באתר הרשמי של ווטפורד, 8 בנובמבר 2021 (באנגלית)
↑  Nigeria's Uzoho stretchered off against Brazil באתר Goal, ‏ 13 באוקטובר 2019 (באנגלית)
| נבחרת ניגריה – גביע אפריקה לאומות 2021 |
| --- | --- | --- |
|  1 אוקויה •  2 איינה •  3 קולינס •  4 אנדידי •  5 טרוסט-אקונג •  6 אג'יי •  7 מוסא •  8 אוניקה •  9 איגהלו •  10 אריבו •   11 אונייקורו •  12 סאנוסי • 13 אג'וקה •  14 איהנאצ'ו • 15 סימון • 16 אקפיי • 17 צ'וקווזה • 18 איוובי • 19 אווניי • 20 אווזיים • 21 אבוהי • 22 אומרו • 23 אוזוהו • 24 סאדיק • 25 נווקאלי • 26 אנדה • 27 נובל • 28 אולאינקה • מאמן: אגואבון |  1 אוקויה •  2 איינה •  3 קולינס •  4 אנדידי •  5 טרוסט-אקונג •  6 אג'יי •  7 מוסא •  8 אוניקה •  9 איגהלו •  10 אריבו •   11 אונייקורו •  12 סאנוסי • 13 אג'וקה •  14 איהנאצ'ו • 15 סימון • 16 אקפיי • 17 צ'וקווזה • 18 איוובי • 19 אווניי • 20 אווזיים • 21 אבוהי • 22 אומרו • 23 אוזוהו • 24 סאדיק • 25 נווקאלי • 26 אנדה • 27 נובל • 28 אולאינקה • מאמן: אגואבון | ניגריה |
לה נובה

המבנה בו מוצג המופע
לַה נוּבָּה (La Nouba) הוא מופע של קרקס השמש.
זהו מופע קבע המופיע בדאונטאון דיסני שבדיסניוורלד שבאורלנדו, פלורידה.
תיאור המופע

המופע, שאורכו 90 דקות, מוצג בתיאטרון מיוחד שנבנה עבורו ובו 1671 מושבים. בדומה ליתר מופעי קרקס השמש, הוא כולל קטעים קומיים, קטעי ריקוד, מופעי אקרובטים ולויינים, וכן קטעי שירה ותזמורת. במהלך המופע מתרחשים על הבמה אירועים רבים, והצופה אינו יכול לראות את כל האירועים בו זמנית.
הפסקול והשירים של המופע נכתבו במיוחד עבורו ונמכרים כתקליט נפרד.